SPRC ร่วงเกือบ 7% ทำ “ออลไทม์โลว์” โบรกฯแนะ “ถือ” ชี้กำไรไตรมาส 3/62 ฟื้นตัวระยะสั้น
SPRC ร่วงเกือบ 7% ทำ "ออลไทม์โลว์" โบรกฯแนะ "ถือ" ชี้กำไรไตรมาส 3/62 ฟื้นตัวระยะสั้น โดยปิดตลาดวันนี้ที่ระดับ 7.45 บาท ลบ 0.55 บาท หรือ 6.88% สูงสุดที่ระดับ 7.80 บาท ต่ำสุดที่ระดับ 7.40 บาท ด้วยมูลค่าการซื้อขาย 350.53 ล้านบาท
SPRC ร่วงเกือบ 7% ทำ "ออลไทม์โลว์" โบรกฯแนะ "ถือ" ชี้กำไรไตรมาส 3/62 ฟื้นตัวระยะสั้น
26 ส.ค. 2562

ผู้สื่อข่าวรายงานว่า ราคาหุ้น บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ปิดตลาดวันนี้ที่ระดับ 7.45 บาท ลบ 0.55 บาท หรือ 6.88% สูงสุดที่ระดับ 7.80 บาท ต่ำสุดที่ระดับ 7.40 บาท ด้วยมูลค่าการซื้อขาย 350.53 ล้านบาท

ทั้งนี้ ราคาหุ้น SPRC ปรับตัวลดลงต่ำสุดตั้งแต่เข้าซื้อขายในตลาดหลักทรัพย์เมื่อวันที่ 8 ธ.ค.62
ด้านนักวิเคราะห์ บล.เมย์แบงก์ กิมเอง (ประเทศไทย) ระบุว่า แม้ผลประกอบการไตรมาส 3/62 มีแนวโน้มฟื้นตัวจากไตรมาส 2 ตามทิศทางค่าการกลั่น แต่ผลประกอบการในปี 2562 ยังถูกแรงกดดันจากแผนการหยุดซ่อมบำรุงโรงกลั่นในไตรมาส 4/62 จึงยังคงคำแนะนำ “ถือ” เพื่อรอกำลังการผลิตส่วนเพิ่ม (+6.1%) ที่จะเริ่มรับรู้ในปี 2563
สำหรับราคาเป้าหมาย 10.20 บาท อ้างอิง PBV 1.1 เท่า (ค่าเฉลี่ย-1SD) ต่ำกว่าค่าเฉลี่ยในอดีตที่ 1.2 เท่า สะท้อนแนวโน้มอุตสาหกรรมปี 2562 ที่อ่อนแอ SPRC ประกาศจ่ายปันผลครึ่งปีแรกเท่ากับ 0.1202 บาทต่อหุ้น คิดเป็นผลตอบแทน 1.3% (XD วันที่ 21 ส.ค. 2562)